Doložka zlučiteľnosti

návrhu zákona o právach a povinnostiach osôb pri získavaní, spracúvaní alebo zverejňovaní informácií a ich verejnom šírení komunikačnými médiami a o zmene a doplnení niektorých zákonov (tlačový zákon)
 
s právom Európskych spoločenstiev a právom Európskej únie

1.	Predkladateľ právneho predpisu: 
Vláda Slovenskej republiky. 

2.	Názov návrhu  právneho predpisu: 
Návrh zákona o právach a povinnostiach osôb pri získavaní, spracúvaní alebo zverejňovaní informácií a ich verejnom šírení komunikačnými médiami a o zmene a doplnení niektorých zákonov (tlačový zákon).

3.	Problematika návrhu právneho predpisu:
a)	je upravená v práve Európskych spoločenstiev; v primárnom práve - čl. 6 a 28 až 30 Zmluvy o založení Európskeho spoločenstva v platnom znení,
b)	nie je upravená v práve Európskej únie,
c)	je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.

4.	Záväzky Slovenskej republiky vo vzťahu k  Európskym spoločenstvám a Európskej únii:
Slovenskej republike v predmetnej oblasti nevyplývajú žiadne povinnosti z Prístupovej zmluvy, najmä z Aktu o podmienkach pristúpenia. Slovenskej republike takisto v tomto smere nevyplývajú ani povinnosti z určenia gestorstva smerníc. 

5.	Stupeň zlučiteľnosti  návrhu právneho predpisu s právom Európskych spoločenstiev a právom Európskej únie:
Úplný; vzhľadom na vnútroštátny charakter upravovanej problematiky je bezpredmetné vyjadrovanie stupňa zlučiteľnosti návrhu právneho predpisu s právom Európskej únie.  

6.	Gestor (spolupracujúce rezorty):     
Bezpredmetné.